EkBass/fiwiki-20250220-pages-articles huggingface dataset:
Council

Council on nykyisin hylätty kaupunki Länsi-Alaskassa. Se sijaitsee noin 24 kilometriä itään Nomesta. Councilissa on noin 25 vanhaa rakennusta ja vanhaa louhintakalustoa, muun muassa kaatunut ruoppauskone. Kesäisin Councilia käytetään kalastusleirinä ja tukikohtana arktisen Alaskan tutkimukselle. Ajoittain yksi tai kaksi ihmistä talvehtii Councilissa. Kesäisin kaupungissa toimii Bed&Breakfast-majoitus.; Nomesta Counciliin johtaa soratie. Council on Nomea lähin paikka, jossa kasvaa puita. Näitä jotkut nomelaiset käyvät hakkaamassa joulukuusiksi. == Historiaa == Council rakennettiin vuosina 1897 ja 1898 kun kultaa löydettiin läheiseltä Ophir Creekiltä. Kullankaivuvuosina Councilin asukasluvun arvioidaan olleen mahdollisesti jopa 15 000\. Asukkaat jättivät kylän kun Nomen läheltä löydettiin suurempia kultaesiintymiä vuoden 1900 tienoilla. == Lähteet == Luokka:Alaskan kylät Luokka:Yhdysvaltain aavekaupungit
Oraakkeli

Oraakkeli () tarkoittaa henkilöä, joka välittää tulevaisuutta koskevia viestejä jumalalta tai muilta yliluonnollisilta toimijoilta. Alun perin latinankielinen sana tarkoitti nimenomaan jumalan antamaa vastausta esitettyyn kysymykseen. Castren & Pietilä-Castren 2000, s. 385 Oraakkelilla tarkoitetaan myös paikkaa, jossa vastauksia annetaan. Vastaukset kysymyksiin välitettiin tyypillisesti esimerkiksi meedion tai pappien kautta. == Antiikin oraakkelit == Antiikin maailmassa jumalten uskottiin puhuvan suoraan oraakkelien kautta. Tässä mielessä oraakkelit poikkesivat näkijöistä (, mánteis), jotka tulkitsivat jumalten lähettämiä viestejä muun muassa linnuista ja uhrieläinten sisäelimistä. Antiikin Kreikan oraakkeleista kuuluisin oli Delfoin oraakkeli. Se oli pyhitetty Apollonille, kuten Didyman ja Klaroksen oraakkelit. Zeuksen oraakkeleita oli Dodonassa ja Olympiassa. Myös Italiassa oli useita huomattavia oraakkeleita, kuten Cumaen Sibylla ja Palestrinan sortes praenestinae. Muissakin kulttuureissa esiintyy oraakkelien kaltaisia ilmiöitä. Oraakkelien toiminta loppui kristinuskon yleistyessä 300-luvulla. == Katso myös == * Nekromanteion (Achérontas) * Nekromantia * Sibylla (antiikin uskonnot) == Lähteet == * === Viitteet === == Aiheesta muualla == * Luokka:Antiikki Luokka:Ennustaminen
Vaihde

Vaihde tarkoittaa seuraavia asioita: * vaihde, vaihdelaatikolla säädettävä moottorin ja renkaiden välityssuhde * puhelinvaihde, laite, jolla muodostetaan kytkentöjä puhelinlinjojen välille * rautatievaihde, paikka, jossa kaksi raidetta yhtyy yhdeksi.
Mustavuori (Helsinki)

Mustavuori () on osa-alue Itä-Helsingin Vuosaaressa. Mustavuoren osa-alue käsittää osan suojelualuetta, joka tunnetaan nimellä Mustavuoren lehto ja Östersundomin lintuvedet. Mustavuoren osa-alueen pinta-ala on 1,43 neliökilometriä. Alueella ei ole pysyvää asutusta. == Mustavuoren suojelualue == Mustavuoren osa-alue alkaa Kallvikintie–Niinisaarentie-linjasta ja sijoittuu tämän pohjoispuolelle. Mustavuoren osa-alueesta poiketen Mustavuoren lehdon ja Östersundomin lintuvesien suojelualueen eteläraja kulkee selvästi pohjoisempana ja sisältää lännessä myös Itäväylän itäpuolisia osia Mellunmäen kaupunginosasta. Suojelualue ulottuu pohjoisessa merkittävältä osaltaan Vantaan Länsisalmen puolelle ja Sipooseen. Suojelualue käsittää Mustavuorella sijaitsevia vanhoja metsiä, linnoitusrakenteita ja Porvarinlahden sekä kattaa esimerkiksi näköaloistaan komean Kasabergetin mäen alueen. Sipoosta esimerkiksi Bruksvikenin lahti ja Karhusaaren länsipuoliset rantakaislikot kuuluvat suojelualueeseen. Käsitteellisesti Helsingin Mustavuoren osa-alue ja mainittu suojelualue ovat vain osaltaan päällekkäisiä alueita. == Alueen merkityksestä == Kokonaisuudessaan laajemmin käsitetty Mustavuoren alue – käsittäen Mellunmäkeen ja Vantaalle kuuluvat osat – on luonnonarvoiltaan ja ulkoilumaastona merkittävä. Mustavuori on laajemmin osa itäisimmän pääkaupunkiseudun viherkaistaletta, joka alkaa merellisestä Uutelasta ja jatkuu Nordsjön kartanon alueen kautta Vantaan Länsisalmelle ja Sotunkiin sekä läntisen Sipoon laajoille pelto- ja metsäalueille. == Haasteita == Viereiselle Niinisaaren osa-alueelle vuonna 2008 avatun Vuosaaren sataman pääväylä eli Kehä III:n jatko (Itäväylältä alkaen nimeltään Vuosaaren satamatie) vietiin alueen luonnonarvojen takia tunneliin. Samaan aikaan valmistunut Vuosaaren satamarata kulkee myös Niinisaaressa ja alittaa Labbackan kallioalueen rautatietunnelissa. Tunneleista huolimatta liikenneyhteydet ovat muuttaneet Mustavuoren äänimaisemaa. Lähivuosina lisäpaineita erityisesti suojelualueen monipuolisuutta takaavalle viherkäytävälle aiheuttanevat Helsingin laajenemishalut ja asuntorakentamistoiveet Vantaan Länsisalmen ja läntisimmän Sipoon suuntaan. == Katso myös == *Mustavuoren suojelualue == Lähteet == * Uudenmaan ympäristökeskus: === Viitteet === == Aiheesta muualla == Luokka:Vuosaari Luokka:Helsingin osa-alueet
Mustavuori

Mustavuori voi tarkoittaa seuraavia: * Mustavuori, Helsingin Vuosaaren osa- alue * Mustavuoren suojelualue, Mustavuoren lehto ja Östersundomin lintuvedet, luonnonsuojelualue Itä-Helsingissä, osittain Mustavuoren osa-alueella * Mustavuori, hiihtokeskus Tampereella * Mustavuoren rautatietunneli, vanha ja uusi rautatietunneli Pieksämäen–Kuopion rataosalla
Natura 2000

Natura 2000 on Euroopan unionin hanke, jonka tavoite on tukea luonnon monimuotoisuutta. Hanke turvaa Euroopan unionin luontodirektiivissä määriteltyjen luontotyyppien ja lajien elinympäristöjä. Näitä luontotyyppejä on Euroopassa noin 200 ja lajeja noin 700. Suomessa Natura-alueita on neljää tyyppiä: * Natura 2000 -alueita, joilla suojellaan lintudirektiivin I liitteessä mainittuja lajeja * Natura 2000 -alueita, joilla suojellaan luontodirektiivin II liitteessä mainittuja lajeja * alueita, joilla suojellaan molempia * alueita, joilla ei ole kumpiakaan edellä mainittuja, mutta joilla muutoin suojellaan luonnon monimuotoisuutta. Jokainen EU:n jäsenmaa laatii kansallisen luettelon luontodirektiivin mukaisista Natura-alueistaan. Jäsenmaat osallistuvat luetteloidensa arviointiin yhteistyössä Euroopan komission ja Euroopan ympäristökeskuksen luontokeskuksen kanssa. Arviointi suoritetaan kullekin luonnonmaantieteelliselle vyöhykkeelle erikseen. Lopullisen päätöksen tekee EU:n ministerineuvosto tai komissio. Suomessa on 1 867 Natura 2000 -aluetta, joiden yhteenlaskettu pinta-ala on noin 50 000 neliökilometriä. Ensimmäinen Natura 2000 -alueelle perustettu kaivos on Dundee Precious Metalsin Bulgariassa sijaitseva kultakaivos nimeltä Ada Tepe.https://m.miningweekly.com/article/dundee-invests-in-ecuador-focused-inv- metals-2019-10-22 == Katso myös == * Luettelo Suomen Natura 2000 -alueista == Lähteet == == Aiheesta muualla == * Ympäristöministeriö: Suomen Natura 2000 -alueet * Virallinen sivusto * Suomen ympäristökeskus: Natura-alueet *
David Crosby

David Van Cortland Crosby (14. elokuuta 1941 Los Angeles, Kalifornia – 19. tammikuuta 2023) oli yhdysvaltalainen kitaristi ja laulaja-lauluntekijä, joka on tullut tunnetuksi The Byrdsin ja Crosby, Stills and Nashin jäsenenä. Hän on levyttänyt myös soolomateriaalia. David Crosby on nimetty Rock and Roll Hall of Fameen kahdesti: sekä The Byrdsin että Crosby, Stills & Nashin jäsenenä. Crosby on valittu myös Songwriters Hall of Fameen. Crosbyn ensimmäinen sooloalbumi If Only I Could Remember My Name valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Crosby oli The Byrdsin perustajajäseniä ja oli 1960-luvulla luomassa folk rock -yhtyeen omantakeista saundia. Byrdsissä oli paljon sisäisiä ristiriitoja, ja Crosby lähti yhtyeestä 1967. Seuraavana vuonna hän oli Stephen Stillsin ja Graham Nashin kanssa perustamassa Crosby, Stills & Nash -yhtyettä, jossa myös Neil Young oli välillä mukana. Yhtye toimi vähän vaihtelevasti, ja jäsenet tekivät 1970-luvulla myös soololevyjä. Crosbyn 1970-luvun ainoa sooloalbumi oli LP If I Could Remember My Name (1971). Crosby kärsi 1980-luvulla henkilökohtaisista ongelmista, ja hänet tuomittiin 1985 vankilaan karattuaan huumevieroitusklinikalta, johon hän oli lupautunut menemään vankilan sijaan. Crosby palasi musiikkialalle vuonna 1989 julkaistulla sooloalbumilla Oh Yes I Can. Seuraava soololevy Thousand Roads julkaistiin 1993, mutta sitä seuraava vasta 2014. Tuolloin julkaistun Croz-albumin jälkeen Crosby oli huomattavasti aktiivisempi ja julkaisi vuosina 2016–2018 kolme albumia. ==Diskografia== thumb|David Crosby (2011) David Crosbyn albumit The Byrdsin kanssa *Mr. Tambourine Man (1965) *Turn! Turn! Turn! (1965) *Fifth Dimension (1966) *Younger Than Yesterday (1967) *The Byrds' Greatest Hits (1967) *The Notorious Byrd Brothers (1968) Crosby, Stills, and Nash (and Young) *Crosby, Stills, and Nash, 1969 *Déjà Vu (Youngin kanssa), 1970 *Four Way Street (Youngin kanssa), 1971 *So Far (Youngin kanssa), 1974 *CSN, 1977 *Replay, 1980 *Daylight Again, 1982 *Allies, 1983 *American Dream (Youngin kanssa), 1988 *Live It Up, 1990 *CSN (box set), 1991 *After The Storm, 1994 *Carry On, 1998 *Looking Forward (Youngin kanssa), 1999 *Greatest Hits, 2005 *Déjà Vu Live (Youngin kanssa), 2008 *Demos, 2009 *CSN 2012, 2012 *CSN 1974, 2014 David Crosbyn sooloalbumit *If I Could Only Remember My Name, 1971 *Oh, Yes I Can, 1989 *Thousand Roads, 1993 *It's All Coming Back To Me Now, 1995 *King Biscuit Flower Hour, 1996 *Live, 2000 *Deja Vu (live), 2002 *Greatest Hits Live, 2003 *Croz, 2014 *Lighthouse, 2016 *Sky Trails, 2017 David Crosby CPR:n jäsenenä *CPR, 1998 *Live At Wiltern, 1999 *Just Like Gravity, 2001 == Lähteet == == Aiheesta muualla == Luokka:Grammy-palkinnon saajat Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Yhdysvaltalaiset kitaristit Luokka:Songwriters Hall of Fame Luokka:The Byrdsin jäsenet Luokka:Vuonna 1941 syntyneet Luokka:Vuonna 2023 kuolleet
Stephen Stills

Stephen Arthur Stills (s. 3. tammikuuta 1945http://rockhall.com/inductees/buffalo-springfield/bio/ Dallas, Texas) on amerikkalainen folk rock -muusikko. Hänet tunnetaan parhaiten Crosby, Stills, Nash (and Young)in ja Buffalo Springfieldin jäsenenä. ==Diskografia== ===Sooloalbumit=== * Super Sessions (Al Kooperin ja Mike Bloomfieldin kanssa), 1968 * Stephen Stills, 1970 * Stephen Stills 2, 1971 * Manassas, 1972 * Down The Road, 1973 * Stills Live, 1975 * Stills, 1975 * Still Stills: The Best of Stephen Stills, 1976 * Illegal Stills, 1976 * Thoroughfare Gap, 1978 * Right By You, 1984 * Stills Alone, 1991 * Turning Back The Pages, 2003 * Man Alive!, 2005 ===Au Go Go Singersin jäsenenä=== * Au Go Go Singers, 1964 ===Buffalo Springfieldin jäsenenä=== * Buffalo Springfield, 1967 * Buffalo Springfield Again, 1967 * Last Time Around, 1968 * Best of the Buffalo Springfield, 1969 * Box Set, 2001 ===Crosby, Stills, and Nash (and Young)=== *Crosby, Stills, and Nash, 1969 *Déjà Vu (Youngin kanssa), 1970 *Four Way Street (Youngin kanssa), 1971 *So Far (Youngin kanssa), 1974 *CSN, 1977 *Replay, 1980 *Daylight Again, 1982 *Allies, 1983 *American Dream (Youngin kanssa), 1988 *Live It Up, 1990 *CSN (box set), 1991 *After The Storm, 1994 *Carry On, 1998 *Looking Forward (Youngin kanssa), 1999 *Greatest Hits, 2005 ===Stills-Young Band=== * Long May You Run, 1975 == Lähteet == == Aiheesta muualla == Luokka:Yhdysvaltalaiset folkmuusikot Luokka:Vuonna 1945 syntyneet Luokka:Elävät henkilöt Luokka:Songwriters Hall of Fame
Graham Nash

Graham Nash (s. 2. helmikuuta 1942, Blackpool, Englanti) on brittiläinen muusikko, joka tuli ensin tunnetuksi yhtyeessä The Hollies, jossa hän lauloi yleensä korkeinta ääntä. Nash erosi yhtyeestä vuonna 1968. Nash tunnetaan kuitenkin parhaiten yhtyeen Crosby, Stills & Nash jäsenenä. == Diskografia== Crosby, Stills, and Nash (and Young) *Crosby, Stills, and Nash, 1969 *Déjà Vu (Youngin kanssa), 1970 *Four Way Street (Youngin kanssa), 1971 *So Far (Youngin kanssa), 1974 *CSN, 1977 *Replay, 1980 *Daylight Again, 1982 *Allies, 1983 *American Dream (Youngin kanssa), 1988 *Live It Up, 1990 *CSN (box set), 1991 *After The Storm, 1994 *Carry On, 1998 *Looking Forward (Youngin kanssa), 1999 *Greatest Hits, 2005 Sooloalbumit *Songs for Beginners (1971) *Wild Tales (1973) *Earth & Sky (1980) *Innocent Eyes (1986) *Songs for Survivors (2002) *This Path Tonight (2016) *Now (2023) Crosby & Nash *Graham Nash/David Crosby, 1972 *Wind on the Water, 1975 *Whistling Down the Wire, 1977 *Live, 1977 *Best of Crosby and Nash, 1978 *Another Stoney Evening, 1998 *Best of Crosby & Nash: The ABC Years, 2002 *Crosby & Nash, 2004 Luokka:Brittiläiset muusikot Luokka:Vuonna 1942 syntyneet Luokka:Elävät henkilöt Luokka:Songwriters Hall of Fame
Goodnews Bay

Goodnews Bay on kaupunki Länsi-Alaskassa. Se sijaitsee samannimisen lahden pohjukassa Beringinmeren rannalla. Vuoden väestönlaskennassa kaupungin asukasluku oli 230. Näistä 92,61% edusti etnisesti Amerikan alkuperäiskansoja. == Lähteet == == Aiheesta muualla == * Goodnews Bay Google Localissa Luokka:Alaskan kaupungit
Oriveden Opisto

Oriveden Opisto on nykyisin Tampereella sijaitseva vuonna 1909 perustettu kansanopisto, joka tunnetaan erityisesti kuvataiteen, musiikin ja kirjoittamisen opetuksesta. Opisto aloitti toimintansa Keski-Hämeen kansanopiston nimellä Längelmäen Länkipohjassa. Se muutti Oriveden kirkonkylään vuonna 1910. Nimi Oriveden opisto otettiin käyttöön 1928. Hannu Tarmio, Pentti Papunen ja Kalevi Korpela (toim.): Suomenmaa 6: maantieteellis- yhteiskunnallinen tieto- ja hakuteos, s. 22. WSOY, 1976. Opisto on sitoutumaton ja erityisesti taiteisiin keskittynyt aikuisoppilaitos. Talven opintolinjoilla voi opiskella musiikkia, kuvataiteita, kirjoittamista, visuaalista pelisuunnittelua, peliteknologiaa ja elektronista urheilua. Opistolla on lisäksi kirjoittamisen, kuvataiteen, musiikin ja luovan hyvinvoinnin kesä- ja lyhytkursseja sekä kirjoittamisen verkkokursseja ja monimuotokoulutuksia. Opiston kirjoittajakoulutus on muodostunut valtakunnallisesti merkittäväksi. Opistossa toimi kirjoittajalukio 1997 alkaen. Syksystä 2015 se siirtyi Oriveden kaupungin lukion vastuulle. Opisto perustettiin vuonna 1909. Kansanvalistusseuran omistukseen se tuli vuonna 1946. Vuodesta 1953 Oriveden Opiston osana on toiminut Klemetti-Opisto, jossa on koulutettu muun muassa kuoronjohtajia ja järjestetty nuorten musiikkileirejä. Sen nimissä toimii myös kamarikuoro. Klemetti-opisto oli aiemmin järjestämässä Lappeenrannan laulukilpailua. Oriveden ja Voionmaan opisto aikoivat yhdistyä vuoden 2015 alussa. Neuvottelut eivät kuitenkaan johtaneet tulokseen. Oriveden Opisto liitettiin Ahlmanin ammattiopistoon 1.1.2015. Kesällä 2018 Oriveden Opiston koko toiminta siirtyi Ahlmanille Tampereelle. Syksyllä 2019 kulttuuriosuuskunta Pro Orivesi osti Oriveden keskustassa sijaitsevat opiston kiinteistöt Ahlmanilta. Osuuskunta jatkaa alueella erilaista kulttuuri- ja tapahtumatoimintaa Oriveden Kampus -nimellä. == Lähteet == == Aiheesta muualla == * Ahlman ammatillinen koulutus * Oriveden opisto 20-vuotias, Aamulehti, 03.08.1929, nro 209, s. 5, Kansalliskirjaston digitaaliset aineistot * Oriveden Opisto 25-vuotias, Aamulehti, 28.07.1934, nro 199, s. 5, Kansalliskirjaston digitaaliset aineistot Luokka:Orivesi Luokka:Suomen kansanopistot Luokka:Valmentavat kuvataiteen oppilaitokset Suomessa
Anton Šťastný

Anton Šťastný (s. 1959 Bratislava, Tšekkoslovakia) on entinen jääkiekkoilija. Anton pelasi oikeana hyökkääjänä. Anton pelasi Tšekkoslovakian maajoukkueessa 1970-luvulla. Hänen veljensä Marian ja Peter olivat myös huipputason jääkiekkoilijoita. Anton Šťastný pelasi Tšekkoslovakian joukkueessa vuoden 1980 olympiaturnauksessa USA:n Lake Placidissa yhdessä veljiensä Marianin ja Peterin kanssa. Anton ja Peter loikkasivat turnauksen jälkeen Kanadaan, koska se oli tuohon aikaan ainoa mahdollisuus päästä sosialistisesta Tšekkoslovakiasta länteen ja NHLään. Kolmas veli Marian seurasi perässä vuoden myöhemmin. Anton pelasi NHL:ssa Quebec Nordiquesin joukkueessa vuodesta 1980 vuoteen 1989 ja siirtyi sen jälkeen Sveitsiin. Kolmen Sveitsissä pelatun kauden jälkeen Anton siirtyi uransa viimeiseksi vuodeksi itsenäistyneen Slovakian Extraliigaan HC Slovan Bratislavan riveihin. Hän pelasi myös Slovakian maajoukkueen paidassa Telehockeycupissa 5 ottelua ja teki niissä kuusi tehopistettä. Peliuransa jälkeen Anton Šťastný valmensi yhden vuoden sveitsiläistä alasarjajoukkuetta HC Star Lausannea. Antonilla on sekä Slovakian että Sveitsin kansalaisuus. == Seuraura == * Slovan Bratislava 1977–1980 * Québec Nordiques 1980–1988 * Québec Nordiques & Halifax Citadels 1988–1989 * Hc Fribourg-Gotteron 1989–1990 * EHC Olten 1990 * Slovan Bratislava 1993–1994 == Saavutukset == * jääkiekon nuorten Euroopan mestaruus hopeaa 1976–1977 * jääkiekon nuorten maailmanmestaruuskisojen hopeaa 1978–1979 * jääkiekon maailmanmestaruuskisat 1979 ja 1980 olympialaiset == Lähteet == * Anton Stastny Legends of Hockey sivustolla === Viitteet === Luokka:Tšekkoslovakialaiset jääkiekkoilijat Luokka:Slovakialaiset jääkiekkoilijat Luokka:Philadelphia Flyersin varaamat pelaajat Luokka:Quebec Nordiquesin varaamat pelaajat Luokka:Vuonna 1959 syntyneet Luokka:Elävät henkilöt
Deklaratiivinen muisti

Deklaratiivinen muisti on ihmisen säilömuistin osa, johon tallennetaan erilaiset tiedot ja tapahtumat; asiat, jotka voidaan tietoisuudella tavoittaa. Deklaratiivinen muisti jakaantuu edelleen kanadalaisen Endel Tulvingin mallin mukaan semanttiseen muistiin ja episodiseen muistiin. Semanttiseen muistiin tallennetaan asiat, joiden merkitys ymmärretään, episodimuistiin puolestaan salamavalomuistojen kaltaiset muistot tapahtumista. Tieto tallentuu deklaratiiviseen muistiin eri tavoin, esimerkiksi visuaalisina tai akustisina symboleina. Visuaalisia symboleita voivat olla muun muassa numerot ja kirjaimet. ==Katso myös== * Proseduraalinen muisti Luokka:Kognitiivinen psykologia Luokka:Kognitiivinen neurotiede
Grayling

Grayling (holikachuk: Sixno' Xidakagg) on kaupunki Yukonjoen länsirannalla Alaskassa. Vuoden väestönlaskennassa sen asukasluku oli 194. Näistä etnisesti 87,1 prosenttia edusti Amerikan alkuperäiskansoja. Vuodesta 1977 lähtien parittomina vuosina Iditarod-koiravaljakkokilpailu on kulkenut Graylingin kautta. Se on tarkastusasema Anvikin jälkeen ja ennen Eagle Islandia. == Lähteet == == Aiheesta muualla == * Grayling Microsoftin TerraServerillä * Satelliittikuva Goolge Localissa Luokka:Alaskan kaupungit
Proseduraalinen muisti

Proseduraalinen muisti (myös taitomuisti) on ihmisen säilömuistin osa, joka huolehtii fyysisten ja motoristen taitojen muistamisesta. Monet proseduraalisen muistin tiedoista ovat tietoisuudesta riippumattomia, kuten esimerkiksi käveleminen. Proseduraalisen muistin tieto ilmeneekin usein juuri suorituksissa. Proseduraalinen muisti sai paikan deklaratiivisen muistin rinnalla säilömuistin osa-alueena, kun tutkittiin muistinmenetyksestä kärsiviä potilaita. Deklaratiivisen muisti eroaa jossain määrin proseduraalisesta, sillä tutkitut potilaat saattoivat kyetä oppimaan uusia pelejä, mutta eivät muistaneet pelaamisestaan mitään. Luokka:Kognitiivinen psykologia Luokka:Kognitiivinen neurotiede
Panasonic

Panasonic Corporation on Japanissa vuonna 1918 perustettu kansainvälinen elektroniikkalaitteiden valmistaja. Aiemmin nimellä Matsushita Electric Industrial Co., Ltd. tunnettu yritys muutti nimensä Panasonic Corporationiksi 1. lokakuuta 2008.Tiedote, Panasonic 1950-luvulla käyttöön otettu merkki Panasonic on ollut yhtiön tunnetuin tuotemerkki, ja sen alla myydään erilaisia elektroniikkalaitteita, kuten digitaalikameroita (sekä taskukokoisia kameroita että Micro Four Thirds -järjestelmäkameroita), videokameroita, televisioita, paristoja sekä av- ja äänentoistojärjestelmiä. Yhtiön toinen kansainvälinen tuotemerkki on Technics. 1980-luvulla yhtiöstä tuli maailman suurin levykeasemien valmistaja. Vuonna 1985 Xerox myi viiden tuuman levykeasemien liiketoiminnan yhtiölle. Yhtiö oli maailman neljänneksi suurin matkapuhelimien valmistaja 1990-luvun lopulla. Panasonic Corporationiin kuuluu 556 yritystä, ja Panasonic-nimellä on tuotteita yli 15 000\. Se kuuluu maailman suurimpiin elektroniikka-alan yrityksiin, ja se on myös yksi maailman suurimmista yrityksistä. Panasonic työllistää yli 330 000 työntekijää, ja sen liikevaihto on noin 80 miljardia dollaria vuodessa. Panasonicin perustaja on Konosuke Matsushita. ==Panasonic Pohjoismaissa== Pohjoismaihin perustettiin vuonna 1972 Panasonic Nordic AB, joka on Panasonic Corporationin täysin omistama tytäryhtiö. Panasonic Nordic AB on toiminut Suomessa huhtikuusta 2006. Suomessa Panasonicia myytiin 1970-luvulla tuotemerkeillä National ja myöhemmin National Panasonic. Panasonicin liikevaihto Pohjoismaissa on yli 210 miljoonaa euroa, ja työntekijöitä on sata. 1970-luvulla Panasonicin tuotteita toi Suomeen Kaukomarkkinat (Nykyään Kauko). Yritys yhä edustaa Panasonicia ammattilaistuotteissa kuten videokameroissa ja vahvistettussa tietokoneissa tableteissa. == Tuotteet == Yhtiö valmistaa muun muassa AM1 ja AM3 -sarjojen mikrokontrollereita.https://eu.industrial.panasonic.com/products/semiconductors/microcomputers 1960-luvun lopulla yhtiö julkaisi MACC-7 minitietokoneen. 1970-luvulla yhtiö julkaisi ensimmäiset henkilökohtaiset tietokoneensa My Brain JD-700 ja JD-800, joissa oli CP/M-käyttöjärjestelmä.http://museum.ipsj.or.jp/en/computer/personal/0091.html Yhtiö valmisti useita MSX-yhteensopivia mikrotietokoneita.https://www.generation- msx.nl/company/panasonic/547/hardware/ Yhtiö julkaisi vuonna 1984 Panasonic Senior Partner IBM PC -yhteensopivan tietokoneen.https://www.atarimagazines.com/creative/v10n12/52_Panasonic_Sr_Partner_th.php Syyskuussa 1996 julkaistu CF-25 oli yhtiön ensimmäinen Toughbook-sarjan kannettava tietokone.http://museum.ipsj.or.jp/en/computer/personal/0093.html == Peliteollisuus == Yhtiö oli osakkaana The 3DO Companyssa ja on valmistanut Panasonic Q -konsolia. ==Lähteet== ==Aiheesta muualla== * Panasonic Nordic * Panasonic Global *
Informationsbyrån

Informationsbyrån eli IB oli Ruotsin sotilastiedustelun vuonna 1965 perustama salainen tiedustelupalvelu, joka hoiti osittain samankaltaisia tiedustelutehtäviä kuin valtiollinen poliisi, Säkerhetspoliskin (Säpo). Tilanne oli siis suurin piirtein samankaltainen kuin Suomessa, jossa rinnakkain toimivat vastavakoiluun keskittyvä suojelupoliisi ja osin ulkomaihin (Neuvostoliitto/Venäjä) tiedustelua kohdistava pääesikunnan tutkintatoimisto. IB:n edeltäjäorganisaatio oli vuosina 1946-1965 toiminut T-toimisto (T-kontoret), päällikkönään Thede Palm. Palmia seurasi Birger Elmer. T-kontoret lakkautettiin ja Informationsbyrån perustettiin sen tilalle, koska Säpon uskottiin olevan KGB:n soluttama. IB:n johtoon tuli majuri Ingvar Paues.Reuna 2021, 292 IB:n toiminta ulottui Suomeen ja herätti epäilyksiä Suomen puolueettomuudesta, mikä kiristi presidentti Kekkosen ja Ruotsin hallituksen välejä. Ruotsalaiset toimittajat Jan Guillou ja Peter Bratt tuomittiin vankilaan vuonna 1973 sen jälkeen kun he olivat paljastaneet IB:n salaisen vakoilutoiminnan. 1970-luvulla IB:n radiotiedustelualus ajoi karille Kotkan saaristossa. Veneen radiolaitteet upotettiin Suomenlahteen ennen pelastusalusten saapumista. == Lähteet == * * * * ===Viitteet=== == Katso myös == *IB-vakoilutapaus Luokka:Tiedustelupalvelut Luokka:Ruotsin historia
Lastimerkki

Lastimerkki eli Plimsollin merkki on vesialuksen kyljessä vesilinjassa oleva viivasto, joka osoittaa aluksen suurimman sallitun syväyksen eli suurimman uppouman määrän kussakin veden tiheydessä sekä kullakin liikennealueella. Lastimerkin kehittäjä oli Samuel Plimsoll, jonka mukaan merkki on nimetty. Nyrkkisääntönä voidaan sanoa: mitä ylempänä merkki on, sitä enemmän alus voi ottaa lastia. Merkin korkeuteen kölistä vaikuttavat aluksen vakavuuskriteerit, kuten leveys ja pituus, sekä rakenne kuten jäävahvistus. Merkit voivat olla maalattuja tai teräksestä leikattuja ja laivan kylkeen hitsattuja. Lastimerkissä on omat viivansa makealle vedelle ja suolaiselle vedelle eri vuodenaikoina, sillä aluksen syväyksen kriteerinä on sen veden tiheys, jossa alus kelluu. Samoin liikennealueet määräävät suurinta lastimäärää. Esimerkiksi alimmaksi piirretään aina WNA-viiva, joka tarkoittaa pohjoisen Atlantin talviolosuhteita. Kirjaimilla on seuraavat merkitykset: Koodi suomeksi englanniksi TF Trooppinen makea vesi (tropical fresh water) F Makea vesi (fresh water) T Trooppinen suolainen vesi (tropical seawater) S Suolainen vesi kesällä (summer temperate seawater) W Suolainen vesi talvella (winter temperate seawater) WNA Pohjoinen Atlantti talvella (winter North Atlantic) == Lähteet == == Aiheesta muualla == Luokka:Vesiliikenne
XM8

XM8 Lightweight Modular Carbine Weapon on kehitteillä oleva rynnäkkökivääri, jonka oli tarkoitus korvata Yhdysvaltain maavoimien käyttämät M4-karbiinit. Ase perustuu suunnittelultaan ja toiminnaltaan pitkälti saksalaisen Heckler & Kochin G36C-karbiiniin. XM-8 on Yhdysvaltain maavoimien koko M16-sarjan tulevaisuudessa mahdollisesti korvaavan XM29 OICW -projektin pääosa, johon kuuluu lisäksi kranaatinheitin- tai haulikkomoduuli. Ensimmäiset 30 prototyyppiä saapuivat testiammuntoihin loppuvuonna 2003. Maavoimia syytettiin siitä, ettei se ollut kilpailuttanut hanketta, vaan antanut sen suoraan Heckler & Koch USA:lle. Niinpä hanke muodollisesti hyllytettiin ja maavoimat avasi ehdotuskilpailun seuraavan sukupolven 5.56 x 45 -rynnäkkökivääriperheelle vuoden 2004 marraskuussa. == Lähteet == * McNab Chris: Suuri Asekirja. Kiina: Gummerus 2008. ISBN 978-951-20-6890-6. ===Viitteet=== == Aiheesta muualla == Luokka:Rynnäkkökiväärit
AR-15

thumb|Colt AR-15 Sporter SP1 Carbine ArmaLite AR-15 on itselataava kerta- tai sarjatulta ampuva kiväärimalli, jonka yhdysvaltalaisen ArmaLiten pääsuunnittelija Eugene Stoner kehitti suunnittelemastaan 7,62×51 mm NATO -kaliiperisesta AR-10-kivääristä. Springfield Armory Museum ArmaLite myi vuonna 1959 AR-10:n ja AR-15:n valmistusoikeudet Colt's Manufacturing Companylle. Aseen edelleenkehittelyn jälkeen AR-15 valittiin vuonna 1967 Yhdysvaltain uudeksi jalkaväen rynnäkkökivääriksi mallinimellä M-16A1. Colt jatkoi AR-15 -tavaramerkin käyttöä kiväärin lähinnä siviilimarkkinoille tarkoitetuissa itselataavissa kertatuli-malleissa. Nykyään kivääriä valmistavat Coltin ja Daniel Defencen lisäksi useat muutkin asetehtaat lukuisina eri malleina sekä siviili- että viranomaismarkkinoille. Siviilimallit ovat suosittuja ampumaurheilussa sekä metsästyksessä muun muassa niiden helpon muokattavuuden vuoksi. Koska AR-15 on pitkälti modulaarinen konsepti ja eri valmistajien osia voi käyttää ristiin, on kiväärin varustelu omiin tarpeisiin sopivaksi helppoa runsaan lisävarustevalikoiman ansiosta. Varsinkin toiminnallisissa ampumaurheilulajeissa kuten practical-ammunnassa sekä sovelletussa reserviläisammunnassa käytetään paljon kiväärin siviilimarkkinoille tarkoitettuja malleja. AR-15 kivääreitä on pesitetty myös 9×19 mm, .45 ACP, .300 AAC, .300 Whisper, 6.5 Grendel, 6.8 SPC, .223 Remington ja 7,62×39 mm -kaliipereille. == Lähteet == *McNab Chris (toimittaja): Suuri asekirja. Gummerus 2008. ISBN 978-951-20-6890-6. === Viitteet === == Aiheesta muualla == *AR15.Com *Video, joka havainnollistaa aseen toimintaperiaatetta kolmiulotteisen mallin avulla Luokka:Rynnäkkökiväärit Luokka:Seulonnan keskeiset artikkelit
Raapale

Raapale () on tasan sadan sanan pituinen novelli, joka on lyhyydestään huolimatta selkeä kokonaisuus, jossa on alku ja loppu. Varsinaisen tekstin lisäksi kirjoittaja saa käyttää korkeintaan viittätoista sanaa otsikkoon ja mahdollisiin väliotsikoihin. Raapale keksittiin 1980-luvulla englantilaisten scifi-harrastajien keskuudessa, josta sen toi vuosikymmenen lopulla Suomeen Aikakone-lehti (nro 2/1989). Suomenkielisen sanan raapale keksi kirjailija Johanna Sinisalo, joka itsekin kirjoitti raapaleita.Aikakoneen 10-vuotisjuhlanumero 3/1991. Suomen Mensa järjesti vuonna 2006 jäsenilleen raapalekirjoituskilpailun osana 40-vuotisjuhlallisuuksiaan. Kisan satoa julkaistiin Tietotila Oy:n julkaisemassa Raapaleantologiassa. Vuonna 2013 Kuoriaiskirjat-kustantamo julkaisi Shimo Suntilan sadan raapaleen kokoelman Sata kummaa kertomusta.Kuoriaiskirjat: Sata kummaa kertomusta. == Lähteet == Luokka:Novelli Luokka:Science fiction -fanikunta
Kajaani tanssii

Kajaani Tanssii -tapahtuma ja kansainvälinen koreografiakatselmus järjestetään vuosittain Kajaanissa Kaukametsän kongressi- ja kulttuurikeskuksessa. Tanssitapahtuma kestää kolme päivää ja koreografiakatselmus on kaksipäiväinen. Tapahtuma järjestetään helmikuussa ja se järjestettiin ensimmäistä kertaa vuonna 1991. Katselmukseen voivat pyrkiä koreografina niin tanssin harrastajat, opiskelijat kuin ammattilaisetkin. Tanssin laji ja tyylisuunta ovat vapaa. Katselmuksessa on viisi sarjaa, joihin osallistuminen riippuu koreografin ja esiintyjien iästä ja mahdollisesta koulutuksesta. ==Aiheesta muualla== * Kajaani tanssii -tapahtuman kotisivut * Kajaani tuo tanssin lähelle Luokka:Kajaanin tapahtumat Luokka:Tanssitapahtumat
Lehtikangas (Kajaani)

Lehtikangas on Kajaanin taaja-alueella sijaitseva kaupunginosa. Se sijaitsee keskustan ja radan eteläpuolella ja valtatien 6 itäpuolella. Lehtikankaan kaupunginosaan kuuluvia alueita ovat Ala-Lehtikangas, Asemantaus, Vanha- Lehtikangas, Vesitorninmäki, Ylä-Lehtikangas, Soidinrinne, Soidinsuo, Laajankangas ja Kylmä. Vuoden 2014 lopussa Lehtikankaalla oli 6 865 asukasta. Alue on kasvanut etelään päin voimakkaasti sotien jälkeen. Tästä syystä paikalliset käyttävät alkuperäisestä alueesta nimeä Vanha Lehtikangas. Soidinrinteellä sijaitsee S-market, sen yhteydessä toimiva postin toimipiste, apteekki, Lehtikankaan terveysasema ja R-kioski. Nämä kaikki palvelut ovat keskittyneet Soidinkadun alkupäähän. Kajaanin Planeetta ry:n tähtitorni sijaitsee Lehtikankaan vesitornin huipulla, Mäkikadulla. Laajankangas rakentuu Laajankankaankadun varteen rajautuen koillisessa Soidinsuohon, kaakossa Kehräämöntiehen, lounaassa Sotkamontiehen ja luoteessa Rinnekatuun. Alueella sijaitsee huoltoasema, Ratamon päiväkoti, kauppa ja Lehtikankaan kirjasto. Laajankankaan luoteisosassa on enimmäkseen kerrostaloasutusta, kun taas kaakossa on omakoti- ja rivitaloja. Lehtikankaan alueella on kaksi koulua. Lehtikankaan koulussa on luokat 1–9 ja Soidinsuon koulussa luokat 1–6. ==Lähteet== Luokka:Kajaanin kaupunginosat
Liittokansleri

Liittokansleri () voi tarkoittaa seuraavia: *Itävallan liittokansleri, Itävallan hallituksen johtaja *Saksan liittokansleri, Saksan hallituksen johtaja *Sveitsin liittokansleri, Sveitsin liittoneuvoston kansliapäällikkö
Ahmad al-Jabir al-Sabah

Ahmad al-Jabir al-Sabah (, 1885–1950) oli Kuwaitin hallitsija, šeikki vuosina 1921–1950. Hän oli Al Sabahin dynastian kymmenes hallitsija. Hän oli Jabir II Al-Sabahin poika, tämä hallitsi maata 1915–1917. Ahmad al-Jabir al-Sabah astui valtaan vuonna 1921 setänsä Salim al-Mubarak al-Sabahin kuoleman jälkeen. Ahmad suostui periaatteessa hallitsemaan yhdessä ylhäisten neuvoston kanssa. Neuvosto nimitettiin, mutta sitä ei koskaan kutsuttu kokoon. Ahmad oli vallassa 1922 kun Kuwait, Saudi-Arabia ja Irak sopivat rajoistaan, ja sai pienemmän alueen kuin mitä hänen isoisänsä oli odottanut. Vallan lisäksi Ahmad piti valtion tulot omassa hallinnassaan. Parlamentti sääti perustuslain, jonka mukaan öljytuloja jaettaisiin kansalaisille, mutta Ahmad hajoitti parlamentin 1938 ja 1939. Neljä Ahmad al-Jaber al-Sabahin poikaa on ollut Kuwaitin emiirinä: * Jabir al-Ahmad al-Jabir al-Sabah 1977–2006 * Sabah al-Ahmad al- Jabir al-Sabah 2006 – 2020 * Nawaf al-Ahmad al-Jabir al-Sabah 2020 – 2023 * Mishal al-Ahmad al-Jabir al-Sabah 2023 alkaen == Lähteet == Luokka:Kuwaitin hallitsijat Luokka:Vuonna 1885 syntyneet Luokka:Vuonna 1950 kuolleet
Koskenlaskija (juusto)

Koskenlaskija on Valion Emmental-juustosta valmistama sulatejuusto. Koskenlaskijan valmistus aloitettiin Helsingissä vuonna 1933, ja se on ensimmäinen Valion osuusmeijerin valmistama sulatejuusto.Sulatejuuston historiaa 1933–1996, Roger Saarikangas 1997 Koskenlaskijaa on valmistettu myös Lahdessa (1940–1967), Tampereella (1967–1989) ja Vantaan Vaaralassa, jossa sitä nykyään valmistetaan. Juustomestari Mauritz Artur Katajisto (1900–1979) sai henkilökohtaisen palkinnon Koskenlaskijan kehittämisestä Helsingin juustonäyttelyssä vuonna 1947. Alkuperäisessä Koskenlaskijassa oli 45 prosenttia rasvaa nykyisen 22 prosentin sijaan. Koskenlaskija on Valion rekisteröimä tavaramerkki. Valio Koskenlaskija on Suomen ostetuin sulatejuusto.Kuluttajapaneeli, levitettävät juustot, AC Nielsen 300809 Nykyään tuotevalikoimassa on myös levittyvä Koskenlaskija sekä Koskenlaskija- sulatejuustoviipaleet. Perinteisen maun lisäksi Koskenlaskija-sulatejuustoa saa myös voimakkaana sekä maustettuina versioina (kylmäsavuporo, viherpippuri, paprika ja yrtti-valkosipuli). Koskenlaskija-juuston ulkoinen asu on pysynyt miltei muuttumattomana pakkauksen kansikuvan koskea laskevine tukkijätkineen. Alkuperäisen 250 g pakkauksen koristelun piirsi Veikko Emil Sipinen, ja ulkoasua on modernisoitu vuosien saatossa vain vähän.Neljännesvuosisata Valiojuustojen parissa 1981-2006, Mikko Koskeli 2007 Koskenlaskija nousi vuonna 2015 Suomen kolmanneksi arvostetuimmaksi juustobrändiksi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä. Arvostetuimmaksi äänestettiin saman yrityksen Aura ja toiseksi arvostetuimmaksi Oltermanni.Suomalaiset arvostavat sinihomejuustoa - Aura raivasi tiensä kärkeen, Markkinointi & Mainonta 28.10.2015. Viitattu 2.5.2017. == Sota-aika == Mittava blokkisulatejuustojen valmistus aloitettiin Suomessa sota-aikana. 500 gramman Koskenlaskija-pakkausta käytettiin jatkosodan aikana kaukopartiomiesten viiden päivän muona-annoksen osana. ==Lähteet== Luokka:Lehmänmaitojuustot Luokka:Suomalaiset juustot Luokka:Valion tuotteet Luokka:Suomalaiset elintarvikealan tuotemerkit
Saaristo

Saaristo eli saariryhmä (joskus myös arkipelagi ) on useiden saarten muodostama ryhmä tai ketju. Saariryhmä on saarien lukumäärällä mitattuna pienempi kuin saaristo, joka voi olla useiden saariryhmien muodostama kokonaisuus. Saariryhmiä voi esiintyä merissä, järvissä ja joskus joissa tai jokien suistoissakin. Saaristo tai saariryhmä on voinut syntyä esimerkiksi tulivuoritoiminnan, eroosion, sedimentoitumisen tai maankohoamisen seurauksena. Esimerkiksi Havaiji on syntynyt Tyynenmeren mannerlaatan kulkiessa itään niin sanotun kuuman pisteen yli, jolloin paikalle on syntynyt tuliperäisten saarten ketju. Saaristomeri puolestaan on syntynyt jääkauden ja sitä seuranneen maankohoamisen tuloksena. Indonesia muodostaa maailman laajimman saariston, jonka pituus on 5 600 kilometriä ja johon kuuluu noin 17 000 saarta. Eniten saaria ja luotoja maailman saaristoista on kuitenkin Saaristomeressä, noin 40 000\. ==Luettelo saaristoista saarten lukumäärän mukaan== Saariston nimi Saarten, luotojen, riuttojen, koralliriuttojen ja pienten saarien lukumäärä Maa Saaristomeri 41 000 Malaijien saaristo 38 000 Kanadan Arktinen saaristo 36 563 Tukholman saaristo 34 316 Thirty Thousand Islands 30 000 Lake of the Woods 14 632 Smålandin saaristo 12 740 Öregrundin saaristo 9 722 Östergötlandin saaristo 8 888 Filippiinien saaristo 7 641 Merenkurkku 6 500 Britteinsaaret 6 289 Södermanlandin saaristo 5 371 Korean niemimaa 3 579 Bahaman saaristo 3 200 Japaninsaaristo 6 852 Seton sisämeri 3 000 Iso Valliriutta 2 900 (riuttoja) 900 (saaria) Chilen saaristo 43 471 Halonginlahti 1 960 – 2 000 Thousand Islands 1 864 Zhoushan 1 390 Thaimaan saaristo 1 430 Andamaanit ja Nikobaarit ja Lakshadweep 1208 Kreikan saaristo 1 200 – 6 000 Dalmatia 1 200 Malediivien saaristo 1 192 (korallisaaret) Alexandersaaristo 1 100 Länsi-Viron saaristo 900 Italian saaristo 800 Merguisaaret 800 Falklandinsaaret 776 Uuden-Seelannin saaristo 600 Egeanmeri, Marmaranmeri ja Mustameri 500 Länsi-Australia, Eteläinen jäämeri ja Recherchensaaristo 105 == Lähteet == *
Al-Farabi

Abū Nasr Muhammad ibn al-Farakh al-Fārābi (n. 872–950) (, ) oli filosofi, joka islamilaisessa maailmassa tunnettiin nimellä ”toinen opettaja”, siinä missä ensimmäinen oli Aristoteles. Hän oli kotoisin Keski-Aasiasta, mistä hän myöhemmin siirtyi kalifaatin pääkaupunkiin Bagdadiin. Al-Farabi opiskeli hellenististä filosofiaa Syyriassa ja Mesopotamiassa nestoriolaisten kristittyjen opettajien johdollaGutas, 1998, s. 132 ja kuului uusplatonisteihin. Al-Farabi korosti filosofian itsenäistä asemaa suhteessa teologiaan. Al-Farabin kerrotaan kirjoittaneen 160 teosta, joista kahdeksan käsitteli musiikkia. Hän kehitti etenkin rytmiikan teoriaa. Ainoastaan hänen suppein musiikkia koskeva kirjoituksensa oli käännetty keskiajalla latinaksi. Al-Farabin luomat musiikkitieteen käsitteet ja metodit ovat silti jättäneet pysyvän jäljen musiikin teoriaan. Al-Farabin kuva on Kazakstanin 200 tengen setelissä. == Lähteet == * * === Viitteet === ==Aiheesta muualla== *Al-Fârâbî as a Source of the History of Philosophy and of Its Definition (muslimheritage.com) *FĀRĀBĪ i. Biography (iranicaonline.org) Luokka:Islamilaiset filosofit Luokka:Islamin kulta-aika
Iron Chef

Iron Chef (料理の鉄人) on japanilainen televisiosarja, jonka jokainen jakso kertoo yhdestä haastajakokista, joka haastaa yhden kolmesta Iron Chef -kokista. Yleensä haastajat ovat kokeneita kokkeja tai keittiömestareita, jotkut myös omistavat oman ravintolan. Iron Chefissä on joka jaksossa oma hedelmänsä, lihansa tai vastaava, josta on valmistettava maittavia ruokia tunnissa ja vakuuttaa tuomaristo. Jaksoja yhdistää myös se seikka, että vaikka jokaisessa jaksossa Iron Chef on nimellisesti vaarassa hävitä kilpailun, niin käytännössä Iron Chef vie aina voiton. Sarjaa esitetään Suomessa Jimillä englanniksi puhuttuna ja suomeksi tekstitettynä. Luokka:Ruokaohjelmat
Jalkaväenkivääri M/27

Jalkaväenkivääri M/27 eli Pystykorva oli Suomen maavoimien peruskivääri 1920-luvulta talvisotaan asti. Jatkosodan alkaessa sen paikan peruskiväärinä oli ottanut M/39 ”Ukko-Pekka”. Pystykorva on osittain suomalaisvalmisteinen, (vanhoista osista koottu, piippu uusittu) muokattu versio venäläisestä Mosin Nagant M/91 -pulttilukkokivääristä. Suurimmat erot venäläismalliin ovat lyhennetty piippu ja paranneltu laukaisumekanismi sekä etutähtäin, josta nimi Pystykorva tuleekin: sen reunimmaiset osat muodostavat jyvää suojaavat pystyssä olevat ”korvat”. Ase on miltei identtinen harvinaisemman M/28-suojeluskuntakiväärin kanssa. Laukaisukoneistoissa on pieniä eroja. Pystykorva sai jonkin verran kielteistä palautetta sen pistimen taipumuksesta ammunnan aikana murtaa aseen etuhelan kiinnitys. Syynä tähän oli liian ohut etutukki, johtuen aseen lyhentämisestä vanhoista M/91-kivääreistä. Rakennetta korjattiin vuonna 1937 asentamalla vahvistettu etuhela. Silti mallia 27 pidettiin luotettavana ja tarkkana aseena. Valtion kivääritehdas ja Tikkakoski Oy valmistivat aseita vuosina 1927–1930 60 000 kappaletta ja vuosina 1937–1939 lujemmalla tukilla ja vahvistetulla siderenkaalla 5 000 kappaletta. Aseesta valmistettiin myös lyhyempää ratsuväen mallia noin 2 500 kappaletta sarjanumeroilla 72000–74900. Suuri osa ratsuväkimallista 91/27rv tuhoutui jatkosodan aikana Viipurinlahden taisteluissa. Jäljelle jääneistä harvat yksilöt museoitiin ja loput romutettiin 1950-luvulla. Pystykorvan suunnittelijana ja lopulliseen muotoon kehittäjänä mainitaan jääkärikapteeni Iisak Einar Kuusisto. ==Lähteet== * * * * ===Viitteet=== ==Kirjallisuutta== * Timo Hyytinen, Arma Fennica 1 Suomalaiset aseet, Arma Fennica Oy, ISBN 951-99681-6-4 Gummerus Oy 1985 **Arma Fennica 2 Sotilasaseet, Arma Fennica Oy, ISBN 951-99887-0-X Gummerus Oy 1987 ** Sako-aseet 1921-2000, Arma Fennica Oy, ISBN 876-952-5687-17-0 Jyväskylä 2012 ==Aiheesta muualla== * Finnish Army 1918–1945: Rifles Part II * Finnish M27 Luokka:Sako Luokka:Valtion Kivääritehdas Luokka:Kiväärit Luokka:Suomen puolustusvoimien kalusto Luokka:Talvisodan aseet Luokka:Jatkosodan aseet Luokka:Lapin sodan aseet
Michael Conrad

Michael Conrad (16. lokakuuta 1925, New York – 22. marraskuuta 1983, Los Angeles) oli yhdysvaltalainen näyttelijä. Hän aloitti uransa 1950-luvulla. Conrad esitti muun muassa Phil Esterhausia televisiosarja Hill Street Bluesissa. Hänen viimeiset Hill Street Blues -kohtauksensa tehtiin sairaalasta käsin. Hänet tuotiin sairaalasta aamulla ambulanssissa studiolle, josta hän palasi kuvausten jälkeen takaisin sairaalaan ambulanssissa. Viimeiset hänen tähdittämänsä kohtaukset tehtiin viikkoa ennen kuin hän kuoli. Hän kuoli virtsaputken syöpään. == Lähteet == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1925 syntyneet Luokka:Vuonna 1983 kuolleet
Manitoba Junior Hockey League

Manitoba Junior Hockey League (MJHL) on yksi Canadian Junior A Hockey Leaguen jääkiekon junioriliigoista. Se toimii Manitoban provinssissa Kanadassa. Liigan tavoitteena on myös koulutukseen ja kansalaistaitoihin painottaen antaa nuorille jääkiekkoilijoille paras mahdollinen kasvu- ja kehittymisympäristö urheilijana. ==Joukkueet== Manitoba Junior Hockey Leaguessa pelaa 11 joukkuetta. Joukkueet on jaettu kahteen divisioonaan. Addison Division Joukkue Kotipaikka kausi 2005-06 Sijoitus (div.) Selkirk Steelers Selkirk 36-19-8 3 Southeast Blades Fort Alexander 18-34-11 5 Winkler Flyers Winkler 33-23-7 4 Winnipeg Saints Winnipeg 37-20-6 2 Winnipeg South Blues Winnipeg 39-20-4 1 Sher-Wood Division Joukkue Kotipaikka kausi 2005-06 Sijoitus (div.) Dauphin Kings Dauphin 41-17-5 1 Neepawa Natives Neepawa 14-41-8 5 OCN Blizzard The Pas 37-17-9 2 Portage Terriers Portage La Prairie 23-30-10 4 Swan Valley Stampeders Swan River 31-21-11 3 Waywayseecappo Wolverines Waywayseecappo 10-47-6 6 == Katso myös == *Luettelo jääkiekkoliigoista ==Aiheesta muualla== * Manitoba Junior Hockey League website Luokka:Kanadan jääkiekkosarjat Luokka:Manitoba
Sniper (yhtye)

__NOTOC__ Sniper on ranskalainen rap-yhtye, joka käsittelee sanoituksissaan yhteiskunnallisia asioita. Se perustettiin alun perin 1997 ja nykyisen nimensä se otti 2001. Sanoitukset ovat roiseja, ja Ranskan silloinen sisäministeri Nicolas Sarkozy on todennut niiden olevan "väkivaltaisia, rasistisia ja herjaavia". == Diskografia == === Studioalbumit === * * * * === Kokoelma- albumit === * * === Singlet === * ”Pris pour cible” (2001) * ”Aketo vs Tunisiano” (2001) * ”Quand on te dit” (2001) * ”Du rire aux larmes” (2001) * ”On s’en sort bien” (2001) * ”Gravé dans la roche” (2003) * ”Y’a pas de mérite” (2003) * ”Sans (re)pères” (2003) * ”Trait pour trait” (2006) * ”Le Blues de La Tess” (2011) ==Aiheesta muualla== * *
Salkuton ministeri

Salkuton ministeri on hallituksen ministeri, jolla ei ole vastuualuetta, etenkään ministeriötä, johdettavanaan. == Suomi == Suomessa salkuttomia ministereitä käytettiin vuodesta 1919 alkaen hallituksen poliittisen tasapainon saavuttamiseksi. Varsinaisia salkuttomia ministereitä tällä virkanimikkeellä ei ole kuulunut hallituskokoonpanoihin 1940-luvun jälkeen, eikä heitä voi enää nykyisen perustuslain mukaan nimittää. Salkutonta ministeriä ei tule sekoittaa ministeriin valtioneuvoston kansliassa. Kyseiset ministerit toimivat ministeriötä vastaavassa valtioneuvoston kansliassa, ja heille on nimettynä jokin kanslian tehtäviin kuuluva osa-alue, esimerkiksi Suomen EU-politiikka tai valtion omistajaohjaus. Tosin esimerkiksi Ilkka Kanervalle (kokoomus), joka toimi Holkerin hallituksessa (1987–1991), ei ollut määritelty tarkasti rajattua tehtäväaluetta hänen toimiessaan valtioneuvoston kansliaan nimitettynä ministerinä, mikä tavallaan vertautui salkuttomiin ministereihin. === Salkuttomia ministereitä === Ministeri (syntynyt–kuollut) Puolue Virassa Ministeripäivät Hallitus Salkuton senaattori Samuli Sario (1874–1957) Suom. 27.5.1918–29.6.1918 34 Paasikivi I Salkuton ministeri Mikko Luopajärvi (1871–1920) ML 17.4.1919–15.8.1919 264 K. Castrén 15.8.1919–5.1.1920 Vennola I Kalle Lohi (1872–1948) ML 31.3.1925–31.12.1925 276 Tulenheimo Matti Paasivuori (1866–1937) SDP 13.12.1926–15.11.1927 338 Tanner Kalle Jutila (1891–1966) ML 17.12.1927–16.10.1928 305 Sunila I Juhani Leppälä (1880–1976) ML 16.8.1929–27.8.1929 12 Kallio III Eljas Erkko (1895–1965) Ed. 20.10.1932–25.11.1932 37 Sunila II Ernst von Born (1885–1956) RKP 13.10.1939–1.12.1939 50 Cajander III Juho Kusti Paasikivi (1870–1956) (amm.) 1.12.1939–27.3.1940 118 Ryti I Mauno Pekkala (1890–1952) SDP 17.11.1944–24.11.1944 8 Paasikivi II Hertta Kuusinen (1904–1974) SKDL 26.5.1948–4.6.1948 10 Pekkala Aleksi Aaltonen (1892–1956) SDP 29.7.1948–30.7.1948 2 Fagerholm I Unto Varjonen (1916–1954) SDP 29.7.1949–19.8.1949 22 Luokka:Hallitukset
Tapani Kalliomäki

Jaakko Tapani Kalliomäki (s. 28. joulukuuta 1970 Tampere) on suomalainen näyttelijä ja ohjaaja. Kalliomäki valmistui teatteritaiteen maisteriksi Teatterikorkeakoulusta vuonna 1997. Hän on näytellyt muun muassa Helsingin Kaupunginteatterissa, KOM-teatterissa, Tampereen Työväen teatterissa, Teatteri Jurkassa ja Teatteri Pienessä Suomessa. Nykyisin hän on Lahden Kaupunginteatterin näyttelijä. Tapani Kalliomäki esitti muun muassa Sibelius- elokuvassa (2003) Ainon veljeä Armas Järnefeltiä ja majuri Suurkaria Åke Lindmanin ohjaamassa elokuvassa Tali-Ihantala (2007). Hänbon näytellyt myös muun muassa elokuvissa Lipton Cocton in the Shadows of Sodoma, Kaksipäisen kotkan varjossa ja Sirpaleita. Televisiossa hän näytteli Hovimäki-sarjassa pääosaa, Magnus (1999) ja Felix Lindhofia (2003). Kalliomäki on näytellyt myös muun muassa televisiosarjoissa Rakkaus ja laki, Salatut elämät ja Puolustuksen puheenvuoro. Kalliomäki näytteli Janne Kivivuorta Timo Koivusalon elokuvissa Täällä Pohjantähden alla (2009) ja Täällä Pohjantähden alla II (2010). Olavi Virta -elokuvassa (2018) hän näytteli Kipparikvartetin Teijo Joutselaa. Kalliomäki oli kymmenen vuoden ajan pääosassa Yleisradion Radioteatterin kuunnelmasarjassa Kantolan perhe, ja häntä on kuultu runsaasti muissakin kuunnelmatuotannoissa. Kalliomäki on myös ohjannut teattereissa sekä kurssittanut ja opettanut näyttelijäntyötä alan oppilaitoksissa. ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1970 syntyneet Luokka:Elävät henkilöt
Morgan le Fay

Morgan le Fay (myös Morgaine, Morgain tai Morgana) on kuningas Arthuriin liittyvissä legendoissa mahtava noita, Avalonin valtiatar ja Arthurin sisarpuoli. Morgan le Fay on Arthurin äidin Igrainen ja hänen ensimmäisen aviomiehensä Gorloisin tytär. Morgan le Faylla on kaksi sisarta: Elaine ja Morgause. Sir Thomas Maloryn teoksessa Pyöreän pöydän ritarit (Le Morte d'Arthur) Morgan le Fay on naimisissa kuningas Urienin kanssa. Heidän poikansa Uwaine on yksi pyöreän pöydän ritareista. Joidenkin legendojen maininnoissa Morgan le Fay saa veljelleen Arthurille pojan Mordredin Useissa uudemmissa legendojen tulkinnoissa Morgausen ja Morgan le Fayn hahmot on yhdistetty. Marion Zimmer Bradleyn teoksessa Avalonin usvat sisarukset ovat erillään. Morgausesta tulee Skotlannin kuningatar, Morgainesta papitar. Morgause on olennaisessa osassa juonittelussa, jolla pyritään tuhoamaan hänen velipuolensa Arthurin avioliitto. Morgausen hoviin lähettämä uskottu hovinainen Morag sekoittaa joka ilta kuningattaren iltajuomaan salaisia yrttejä jotka estävät tämän raskaaksi tulemisen, jotta Morgausen oma poika pysyisi kruununperijänä. Taruissa mukana oleva Mordred on Morgainen poika, joka syntyi Avalonin ylipapitar Vivianen juonittelujen johdosta. Ylipapitar järjesti Arthurille vihkiseremonian, joka päättyi rituaaliseen hääyöhön papittaren kanssa, mutta papitar olikin Morgaine. Tämä kauhistuu saadessaan tietää totuuden ja uhkaa lähdettää lapsen, mutta Viviane estää sen. Tämä asetelma johtaa merkittäviin juonenkäänteisiin tarinan aikana. Viviane tekee loppuvaiheilla eutanasian kuolemansairaalle ja kärsivälle Priscillalle, joka on kasvattanut hänen viimeisen toukovalkeilla siitetyn poikansa omansa ohella. Naisen oma poika surmaa papittaren kuninkaan edessä kirveellä, joka oli jäänyt paikalle erään barbaarisotilaan rangaistuksen yhteydessä. Velipuolet kuolevat kaksintaistelussa hiukan myöhemmin, ja Morgainesta tulee Avalonin tosiasiallinen valtiatar, vaikka nimellisenä hallitsijana toimii Merlinin nuorin tytär Niniane. == Lähteet == == Aiheesta muualla == Luokka:Kirjallisuuden henkilöhahmot Luokka:Tarut kuningas Arthurista Luokka:Kuvitteelliset noidat